小方關注塊草地 一對心星搏甩髀
2024年05月09日 12:38
東網電視
更多新聞短片
方嘉柏今早曾停留在草地跑道踩幾腳，感受場地狀況。
早前本港持續遇上惡劣天氣，令兩個馬場的草地跑道未能種出新草，場地狀況欠佳，令恆常的沙田草閘及谷閘都要取消，但隨着過去兩天大地回春，有充足陽光照射下，跑道情況已有改善。今早方嘉柏對此格外緊張，6時半到場的他，第一時間安排一對出戰周日田戰的同主馬「信心星」(第9場)與「漣心星」(第6場)，分別由助手在大圈拍跳，課前見小方橫過草地跑道往烽火台欄邊睇操時，途中不忘在草地踩番幾腳，不禁露出搏殺意欲。
其實又難怪小方踩得咁着跡，事關「信心星」與「漣心星」跑變化地未有證明，而後駒上場係以全場最快末段剷上第6，只係輸兩個馬位多啲，以一匹初出馬要搭運馬車跑谷草來講，算交到功課有餘，相信也是非善類，今勻轉戰大場跑草地上1200米，直路較長下，對這匹後置型賽駒會更好追，可望見真章！